вид на продукта на вътрешния пазар, независимо дали продажбите са рентабилни, ако:
 а)
 обемът на продажбите на вида на продукта, продаван на нетна продажна цена, равна на или по-висока от изчислените производствени разходи, представлява повече от 80 % от общия обем на продажбите за този вид на продукта; както и
 б)
 среднопретеглената продажна цена на този вид на продукта е равна на или по-висока от производствените разходи за единица продукция.
 (37)
 В този случай нормалната стойност е среднопретеглената стойност на цените на всички продажби на вътрешния пазар на този вид на продукта през разследвания период.
 (38)
 Анализът на продажбите на вътрешния пазар показа, че над 90 % от продажбите на вътрешния пазар са рентабилни и че среднопретеглените продажни цени са по-високи от производствените разходи. Поради това нормалната стойност беше изчислена като среднопретеглената стойност на цените, по които са извършвани продажбите на вътрешния пазар по време на разследвания период за петте вида на продукта, при които има представителни продажби на вътрешния пазар.
 9. Експортна цена
 (39)
 Съдействащите производители износители са изнасяли за Съюза чрез свързан търговец — RTI Ltd. (RTI), който е установен в Джързи. Търговецът купува разглеждания продукт от производителите чрез двама свързани агенти, базирани в Москва. Впоследствие той препродава разглеждания продукт на крайните потребители чрез друг агент, базиран в Швейцария. И тримата свързани агенти извършват продажби от името на производителите или от името на свързания търговец и получават ежемесечни комисиони.
 (40)
 В съответствие с член 2, параграф 9 от основния регламент експортната цена беше установена въз основа на цената, на която внесеният продукт е бил за първи път препродаден на независими клиенти в Съюза. В този случай бяха направени корекции в цената за всички разходи, направени между момента на вноса и препродажбата (а именно транспорт и застраховки, кредити, мита и митнически административни такси), включително съответните разходи за реализация, общи и административни разходи на търговеца, както и разумен марж на печалба.
 (41)
 На практика по отношение на разходите за реализация, общите и административните разходи въз основа на данните, представени от групата Rusal за продажбите ѝ на разглеждания продукт на пазара на Съюза, Комисията използва съответната действителна сума на разходите за реализация и на общите и административните разходи. Тази сума вече беше определена от свързания търговец и беше отнесена към дейностите по вноса на разглеждания продукт в Съюза в съответствие с неговите собствени изчисления и принципи на отнасяне на разходите. Комисията се увери също така, че няма двойно отчитане на разходите и че разходите, несвързани с вноса на съответния продукт, не са включени в тази сума. Поради това сумата за разходи за реализация, за общи и административни разходи, използвана от Комисията при конструирането на надеждна експортна цена, се отнася строго към разходите, направени между момента на вноса и момента на препродажбата на разглеждания продукт в Съюза, както се изисква в член 2, параграф 9 от основния регламент.
 (42)
 По отношение на печалбата тази, реализирана от свързания търговец, беше счетена за ненадеждна поради неговата връзка с производителите износители, тъй като самата цена, прилагана помежду им, е ненадеждна. Поради отсъствието на информация от